**HIRDETMÉNY**

Cserépfalu Község Önkormányzatának Képviselőtestülete értesíti a Tisztelt Lakosságot, hogy a szolgáltató váltás miatt feltorlódott hulladékszállításhoz kapcsolódó 2016. évi díjak közül a III. negyedéves díjakat (novemberi számla) a lakásfenntartási költségek enyhítéseként átvállalja az állandó lakcímmel rendelkező lakosoktól.

Ennek pénzügyi lebonyolításához kérjük a lakosság segítségét olyan formában, hogy a fogyasztó nevére szóló számlát és a már befizetett vagy még be nem fizetett csekkszelvényt az Önkormányzat házipénztárába eljuttatni szíveskedjenek.

A nagy létszámra tekintettel a kifizetés nem egyénileg, hanem csoportosan fog történni, az összegyűjtött számlák alapján, folyamatosan később meghatározott időpontokban, melyről majd hirdetmény formájában értesítjük a lakosokat.

Cserépfalu Község Önkormányzata